Tarybos sprendimas
2002 m. spalio 3 d.
pagal Europos Parlamento ir Tarybos direktyvą 2001/18/EB nustatantis sutrumpintą informacijos pateikimo pranešimui apie apgalvotą genetiškai modifikuotų organizmų išleidimą į aplinką dėl kitokių tikslų nei jų pateikimas į rinką formą
(2002/813/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB [1], ypač į jos 11 straipsnio 1 dalį,
atsižvelgdama į Komisijos pasiūlymą,
kadangi:
(1) Pagal Direktyvos 2001/18/EB B dalies nuostatas kompetentingai institucijai turi būti iš anksto pateiktas pranešimas apie ketinimą išleisti į aplinką dėl kitokių tikslų nei jų pateikimas į rinką genetiškai modifikuotą organizmą (toliau - GMO) arba tokių organizmų derinį.
(2) Pagal Direktyva 2001/18/EB nustatytą keitimosi informacija tarp kompetentingų institucijų ir Komisijos sistemą, institucija turi atsiųsti Komisijai nustatytos formos pranešimo santrauką, o Komisija savo ruožtu persiųsti jos kopijas kitoms valstybėms narėms.
(3) Ta forma turi atitikti poreikį kaip galima plačiau keistis atitinkama informacija, pateikiama standartizuotu ir lengvai suprantamu būdu, nepakenkiant nuostatai, kad taip pateikta informacija negali būti naudojama kaip rizikos aplinkai įvertinimo pagrindas.
(4) Pagal Direktyvos 2001/18/EB 30 straipsnio é dalį įkurtas komitetas 2002 m. birželio 12 d. buvo paprašytas pareikšti savo nuomonę apie Komisijos pasiūlymą dėl sprendimo, tačiau jos nepareiškė,
PRIĖMĖ ŠĮ SPRENDIMĄ:
1 straipsnis
Pagal Direktyvos 2001/18/EB 6 straipsnį gautų pranešimų santraukoms, kurias reikia persiųsti Komisijai, sudaryti kompetentingos institucijos naudoja šio sprendimo priede nurodytą sutrumpintą informacijos pateikimo formą.
2 straipsnis
Šis sprendimas skirtas valstybės narėms.
Priimta Liuksemburge, 2002 m. spalio 3 d.